Μεταβίβαση Φορτηγού Ιδιωτικής Χρήσης (ΦΙΧ) με ΜΑΜΦΟ έως 4 τόνους
Αίτηση - Υπεύθυνη Δήλωση Μεταβίβασης Φορτηγού Ιδιωτικής Χρήσης (ΦΙΧ) με ΜΑΜΦΟ έως 4 τόνους
Κατάθεση από τον αιτούντα (δια ζώσης ή ταχυδρομικά)
Κατάθεση στοιχείων κυκλοφορίας (άδεια κυκλοφορίας και πινακίδες κυκλοφορίας) φορτηγού αυτοκινήτου που κυκλοφορούσε ως φορτηγό ιδιωτικής χρήσης (ΦΙΧ).
Έχουν τηρηθεί οι διαδικασίες που προβλέπονται για την εξόφληση του τέλους μεταβίβασης του άρθρου 27 ν.2873/2000, στις περιπτώσεις που οφείλεται.
Το φορτηγό αυτοκίνητο ανήκει στην κυριότητα του προσώπου που το μεταβιβάζει.
Έχουν τηρηθεί οι διαδικασίες που προβλέπονται για την εξόφληση ή νόμιμη απαλλαγή από τα τέλη κυκλοφορίας του έτους εντός του οποίου λαμβάνει χώρα η μεταβίβαση και τα τέλη κυκλοφορίας προηγουμένων ετών τα οποία τυχόν οφείλονται για το χρόνο που το όχημα βρισκόταν στην κατοχή του προσώπου που μεταβιβάζει, συμπεριλαμβανομένων των προβλεπόμενων προστίμων, όπως προβλέπεται στην φορολογική νομοθεσία.
Έχουν τηρηθεί οι διαδικασίες που προβλέπονται για την εξόφληση ή νόμιμη απαλλαγή από τον φόρο μεταβίβασης, στις περιπτώσεις που προβλέπεται στην φορολογική νομοθεσία.
Για τη μεταβίβαση φορτηγού αυτοκινήτου ιδιωτικής χρησης απαιτείται η προσκόμιση Αποδεικτικού Ασφαλιστικής Ενημερότητας του μεταβιβάζοντα, όπως προβλέπει η ασφαλιστική νομοθεσία.
Εάν ο πωλητής κατέχει το φορτηγό αυτοκίνητο κατηγορίας Ν1 με παρακράτηση κυριότητας λόγω πίστωσης του τιμήματος, τότε πρέπει να συντρέχουν οι προϋποθέσεις αυτοδίκαιης άρσης της παρακράτησης της κυριότητας του οχήματος υπέρ του πωλητή. H παρακράτηση κυριότητας αίρεται αυτοδίκαια μετά την παρέλευση επτά (7) ετών από την ημερομηνία έκδοσης της άδειας κυκλοφορίας, στην οποία αυτή έχει καταγραφεί. Η παρακράτηση της κυριότητας δεν αίρεται και εξακολουθεί να ισχύει σε περίπτωση που ο παρακρατήσας την κυριότητα αποδεικνύει εγγράφως, με αίτησή του προς την Υπηρεσία Μεταφορών και Επικοινωνιών της Περιφέρειας, την ύπαρξη εκκρεμoύς διαδικασίας ενώπιον των δικαστικών αρχών σχετικά με την κυριότητα του οχήματος, η οποία υποβάλλεται εντός αποκλειστικού διαστήματος δύο (2) μηνών πριν την αυτοδίκαιη άρση της παρακράτησης κυριότητας.
Εάν ο πωλητής κατέχει το φορτηγό αυτοκίνητο με παρακράτηση κυριότητας λόγω πίστωσης του τιμήματος, τότε πρέπει να αποδεικνύεται η εξόφληση του τιμήματος για το φορτηγό αυτοκίνητο
Η διαδικασία αφορά την μεταβίβαση φορτηγού αυτοκινήτου Μέγιστης Αποδεκτής Μάζας Φορτωμένου Οχήματος (ΜΑΜΦΟ) έως 4 τόνων που έχει κυκλοφορήσει στην Ελλάδα ως φορτηγό ιδιωτικής χρήσης (ΦΙΧ). Οι προϋποθέσεις για την έκδοση άδειας κυκλοφορίας φορτηγού ιδιωτικής χρήσης (ΦΙΧ) στο νέο ιδιοκτήτη ή κάτοχο του φορτηγού αυτοκινήτου περιγράφονται στις αντίστοιχες διοικητικές διαδικασίες.
Τέλος μεταβίβασης αυτοκινήτου οχήματος σύμφωνα με το άρθρο 27 ν. 2873/2000 (Α 285). Το τέλος μεταβίβασης επιβάλλεται για τη μεταβίβαση από επαχθή αιτία της κυριότητας αυτοκινήτου οχήματος. Από το τέλος απαλλάσσονται οι μεταβιβάσεις που εμπίπτουν στις διατάξεις του φόρου προστιθεμένης αξίας (ΦΠΑ). Για φορτηγά ιδιωτικής χρήσης το τέλος μεταβίβασης ανέρχεται σε τριάντα (30) ευρώ για οχήματα κατηγορίας Ν1 και εβδομηνταπέντε (75) ευρώ για οχήματα κατηγορίας Ν2.
Αντίγραφο δελτίου ταυτότητας ή άλλου εγγράφου αναγνώρισης ταυτότητας του αγοραστή και του πωλητή ή των φυσικών προσώπων που τα εκπροσωπούν νόμιμα.
Βεβαίωση περί μη οφειλής τελών κυκλοφορίας.
Αποδεικτικό Ασφαλιστικής Ενημερότητας του μεταβιβάζοντα
Έγγραφα από τα οποία προκύπτει κατά περίπτωση η εκπροσώπησή του νομικού προσώπου, όταν ο αγοραστής ή/και ο πωλητής είναι νομικό πρόσωπο.
Βεβαίωση ακινησίας φορτηγού ιδιωτικής χρήσης ή ταυτόχρονη κατάθεση στοιχείων κυκλοφορίας (άδεια κυκλοφορίας και κρατικές πινακίδες αριθμού κυκλοφορίας).
Αποδεικτικό καταβολής τέλους μεταβίβασης του άρθρου 27 ν. 2873/2000.
Πράξη εξόφλησης για το φορτηγό αυτοκίνητο
Τιμολόγιο πώλησης του φορτηγού αυτοκινήτου.
Η αναζήτηση αντιγράφου δελτίου ταυτότητας πραγματοποιείται αυτεπάγγελτα αποκλειστικά με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας», εφ όσον είναι εφικτό (Σχετική η αριθμ. πρωτ. 16452/21-05-2025 εγκύκλιος Υπουργείου Ψηφιακής Διακυβέρνησης με θέμα «Κατάργηση υποβολής φωτοαντιγράφου δελτίου ταυτότητας Έλληνα πολίτη - Έναρξη χρήσης της ηλεκτρονικής υπηρεσίας έκδοσης ψηφιακού αντιγράφου δελτίου ταυτότητας», ΑΔΑ 99ΤΤ46ΜΤΛΠ-Ν7Φ). Στις λοιπές περιπτώσεις (άλλα ταυτοποιητικά έγγραφα ή αδυναμία αυτεπάγγελτης αναζήτησης) κατατίθεται αντίγραφο από τον αιτούντα.
Κατατίθεται αποδεικτικό ασφαλιστικής ενημερότητας του πωλητή ή βεβαίωση καταχώρισης υπεύθυνης δήλωσης εξαίρεσης από τον e-ΕΦΚΑ, όπως προβλέπεται στη νομοθεσία κοινωνικής ασφάλισης.
Κατατίθεται δήλωση υπεραξίας θεωρημένη από τη ΔΟΥ και αποδεικτικό πληρωμής φόρου μεταβίβασης ή έγγραφο από το οποίο αποδεικνύεται η νόμιμη απαλλαγή από τον φόρο μεταβίβασης. Αυτό το δικαιολογητικό αφορά την επιχείρηση που μεταβιβάζει το φορτηγό αυτοκίνητο και ρυθμίζεται από την φορολογική νομοθεσία.
Αυτό το δικαιολογητικό κατατίθεται εάν ο πωλητής κατείχε το φορτηγό αυτοκίνητο με παρακράτηση κυριότητας λόγω πίστωσης του τιμήματος
Κατατίθεται τιμολόγιο πώλησης του φορτηγού αυτοκινήτου, εάν έχει εκδοθεί τιμολόγιο που υπόκειται σε Φόρο Προστιθέμενης Αξίας (ΦΠΑ).
Χορηγείται και ηλεκτρονικά μέσω TAXISnet (σχετική η Ε.2034/19-3-2020 εγκύκλιος της Ανεξάρτητης Αρχής Δημοσίων Εσόδων με ΑΔΑ 6Σ6046ΜΠ3Ζ-ΛΒΨ). Εάν η διαδικασία παρέχεται ψηφιακά, η προϋπόθεση να μην υπάρχουν οφειλές τελών κυκλοφορίας ελέγχεται αυτεπάγγελτα μέσω της ηλεκτρονικής εφαρμογής.
Η κατάθεση στοιχείων κυκλοφορίας (άδεια κυκλοφορίας και κρατικές πινακίδες αριθμού κυκλοφορίας) γίνεται αποκλειστικά δια ζώσης.
Για μηχανοκίνητα ιδιωτικής χρήσης οχήματα μεταφοράς εμπορευμάτων το τέλος μεταβίβασης ανέρχεται σε τριάντα (30) ευρώ για οχήματα κατηγορίας Ν1 και εβδομηνταπέντε (75) ευρώ για οχήματα κατηγορίας Ν2. Το τέλος μεταβίβασης επιβάλλεται για τη μεταβίβαση από επαχθή αιτία της κυριότητας αυτοκινήτου οχήματος. Από το τέλος απαλλάσσονται οι μεταβιβάσεις που εμπίπτουν στις διατάξεις του φόρου προστιθεμένης αξίας (ΦΠΑ). Εάν η διαδικασία παρέχεται ψηφιακά, αυτό το δικαιολογητικό προσκομίζεται στις περιπτώσεις που η Περιφέρεια δεν έχει ενταχθεί στις ηλεκτρονικές πληρωμές μέσω του Διατραπεζικού Συστήματος (ΔΙΑΣ), οπότε το τέλος έχει καταβληθεί μέσω της ηλεκτρονικής εφαρμογής με κωδικό πληρωμής (RF).
Κατάθεση από τον αιτούντα (αποκλειστικά δια ζώσης)
Διευθύνσεις Μεταφορών και Επικοινωνιών των Περιφερειών
Αρμόδια υπηρεσία για την διεκπεραίωση της διοικητικής διαδικασίας είναι η Υπηρεσία Μεταφορών της Περιφέρειας όπου έχει εκδοθεί η άδεια κυκλοφορίας του φορτηγού ιδιωτικής χρήσης (ΦΙΧ). Η διαδικασία παρέχεται και ψηφιακά μέσω της ειδικής ηλεκτρονικής εφαρμογής https://drivers-vehicles.services.gov.gr του Υπουργείου Υποδομών και Μεταφορών που είναι προσβάσιμη μέσω της Ενιαίας Ψηφιακής Πύλης της Δημόσιας Διοίκησης (gov.gr ΕΨΠ). Η διαδικασία παρέχεται ψηφιακά με τις εξής προϋποθέσεις: *(α) Το ΦΙΧ δεν βρίσκεται σε ακινησία, *(β) Η κυριότητα του ΦΙΧ ανήκει εξ ολοκλήρου (100%) σε ένα φυσικό πρόσωπο, χωρίς παρακράτηση της κυριότητας λόγω πίστωσης του τιμήματος *(γ) Το όχημα πρόκειται να μεταβιβαστεί εξ ολοκλήρου (100%) σε ένα άλλο φυσικό πρόσωπο (Αγοραστής), χωρίς παρακράτηση της κυριότητας λόγω πίστωσης του τιμήματος και *(δ) Το ΦΙΧ έχει ισχύον δελτίο τεχνικού ελέγχου. Για την ολοκλήρωση της διαδικασίας απαιτείται η αυτοπρόσωπη παρουσία στην αρμόδια Υπηρεσία Μεταφορών της Περιφέρειας, μεταξύ άλλων για την καταχώριση της συμφωνίας μεταβίβασης στην άδεια κυκλοφορίας του οχήματος.
Δημόσιες υπεραστικές οδικές μεταφορές επιβατών - Ρυθμιστική Αρχή Επιβατικών Μεταφορών και άλλες διατάξεις
Περί κωδικοποιήσεως εις ενιαίον κείμενον των διατάξεων του ν.δ. 49/68 και των τροποποιητικών και συμπληρωματικών αυτού ΝΔ 833/71 και 1268/72
Ρυθμίσεις σχετικά με την καταβολή τελών κυκλοφορίας, τον έλεγχο οφειλών από τέλη κυκλοφορίας και κατά την μεταβίβαση οχημάτων
Χορήγηση αδειών κυκλοφορίας Φ.Ι.Χ. αυτοκινήτων σύμφωνα με τις διατάξεις του Ν. 1959/91
Καθορισμός διοικητικών διαδικασιών και των αντίστοιχων εντύπων τους, που διεκπεραιώνονται και μέσω των Κέντρων Εξυπηρέτησης Πολιτών (ΚΕΠ).
Αυτοδίκαιη άρση παρακράτησης κυριότητας για οχήματα ιδιωτικής χρήσης
Ψηφιακή διαδικασία μεταβίβασης φορτηγού ιδιωτικής χρήσης με ΜΑΜΦΟ έως τέσσερις (4) τόνους.
Τα έννομα μέσα σύμφωνα με το ν.2690/1999 (Α45) - Κώδικας Διοικητικής Διαδικασίας και τον.3852/2010 (Α 87) - Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης.
Ο Προϊστάμενος της υπηρεσιακής μονάδας αναθέτει τον χειρισμό της αίτησης σε αρμόδιο υπάλληλο.
Ο αρμόδιος υπάλληλος επικυρώνει τη συμφωνία μεταβίβασης του φορτηγού αυτοκινήτου, την οποία καταχωρούν ενώπιόν του στην άδεια κυκλοφορίας τα συμβαλλόμενα μέρη.
Ο αρμόδιος υπάλληλος χορηγεί στον αγοραστή και τον πωλητή αντίγραφο της άδειας κυκλοφορίας με καταχωρημένη και επικυρωμένη τη συμφωνία των μερών για τη μεταβίβαση του φορτηγού αυτοκινήτου. Η παλαιά άδεια κυκλοφορίας με καταχωρημένη την έγγραφη συμφωνία των μερών παραμένει στο αρχείο της Διεύθυνσης Μεταφορών και Επικοινωνιών της Περιφέρειας.
Ο αρμόδιος υπάλληλος εκδίδει μέσω του Μητρώου Αδειών Κυκλοφορίας Οχημάτων του Υπουργείου Υποδομών και Μεταφορών νέο έντυπο άδειας κυκλοφορίας για το φορτηγό αυτοκίνητο που μεταβιβάστηκε, το οποίο φέρει την παρατήρηση «όχι για κυκλοφορία» και την παραδίδει στον αγοραστή. Η άδεια αποτελεί τίτλο κυριότητας για το όχημα σύμφωνα με την διάταξη του άρθρου 128 ν. 4199/2013 (Α’ 216).
Ο αρμόδιος υπάλληλος παραλαμβάνει την αίτηση και τα δικαιολογητικά που καταθέτει ο αιτών.
Ο αρμόδιος υπάλληλος παραλαμβάνει την αίτηση και τα δικαιολογητικά που υποβλήθηκαν μέσω της ειδικής ηλεκτρονικής εφαρμογής https://drivers-vehicles.services.gov.gr του Υπουργείου Υποδομών και Μεταφορών που είναι προσβάσιμη μέσω της Ενιαίας Ψηφιακής Πύλης της Δημόσιας Διοίκησης (gov.gr ΕΨΠ).
Ο αρμόδιος υπάλληλος καταχωρεί την αίτηση στο πρωτόκολλο της υπηρεσίας.
Η διαδικασία εκκινεί είτε χειροκίνητα είτε με ενέργεια μέσω λογισμικού
Ελεγχος της πληρότητας της αίτησης και των δικαιολογητικών
Επικύρωση της συμφωνίας μεταβίβασης στην άδεια κυκλοφορίας του οχήματος
Χορήγηση αντιγράφου παλαιάς άδειας κυκλοφορίας
Εκδοση άδειας κυκλοφορίας με περιορισμό κυκλοφορίας